Document ID: 31981R0020

ΚΑΝΟΝΙΣΜΟΣ (ΕΟΚ) αριθ. 20/81 ΤΗΣ ΕΠΙΤΡΟΠΗΣ της 1ης Ιανουαρίου 1981 περί καθορισμού, για την περίοδο από την 1η Ιανουαρίου έως την 15η Ιουλίου 1981, της ελάχιστης τιμής των πορτοκαλιών που παραδίδονται στη βιομηχανία και του ποσού της χρηματικής αντισταθμίσεως μετά τη μεταποίηση των πορτοκαλιών αυτών οι οποίες εφαρμόζονται στην Ελλάδα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ:
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
την πράξη προσχωρήσεως της Ελλάδος(1),
(1) ΕΕ αριθ. L 291 της 19.11.1979, σ. 17.
τον κανονισμό (ΕΟΚ) αριθ. 10/81 του Συμβουλίου της 1ης Ιανουαρίου 1981 περί jahoqislo}, στον τομέα των οπωροκηπευτικών, των γενικών κανόνων εφαρμογής της πράξεως περί των όρων προσχωρήσεως της Ελληνικής Δημοκρατίας(2), και ιδίως το άρθρο 9,
(2) ΕΕ αριθ. L 1 της 1.1.1981, σ. 17.
Εκτιμώντας:
ότι το άρθρο 77 της πράξεως περί των όρων προσχωρήσεως της Ελληνικής Δημοκρατίας έχει προβλέψει την εφαρμογή στην Ελλάδα της ελάχιστης τιμής και της χρηματικής αντισταθμίσεως που προβλέπονται στα άρθρα 2 και 3 του κανονισμού (ΕΟΚ) αριθ. 2601/69 περί ειδικών μέτρων για την ενθάρρυνση της προσφυγής στη μεταποίηση πορτοκαλιών(3), όπως τροποποιήθηκε τελευταία από τον κανονισμό (ΕΟΚ) αριθ. 1154/78(4)·
(3) ΕΕ αριθ. L 324 της 27.12.1969, σ. 21.
(4) ΕΕ αριθ. L 144 της 31.5.1978, σ. 5.
ότι σύμφωνα με τους όρους του άρθρου 77 παράγραφος 1 της προαναφερθείσας πράξεως, η ελάχιστη τιμή την οποία πρέπει να καταβάλλουν οι καταναλωτές στους παραγωγούς, στο πλαίσιο των συμβάσεων που προβλέπονται στο άρθρο 2 του κανονισμού (ΕΟΚ) αριθ. 2601/69, καθορίζεται με βάση τις τιμές οι οποίες καταβάλλονται στην Ελλάδα στους παραγωγούς πορτοκαλιών που προορίζονται για μεταποίηση και οι οποίες έχουν διαπιστωθεί κατά τη διάρκεια αντιπροσωπευτικής περιόδου, που προσδιορίζεται υπό το προηγούμενο εθνικό καθεστώς·
ότι η αντιπροσωπευτική περίοδος που πρέπει να ληφθεί υπόψη έχει προσδιορισθεί από το άρθρο 8 του κανονισμού (ΕΟΚ) αριθ. 10/81 του Συμβουλίου·
ότι σύμφωνα με τους όρους του άρθρου 77 παράγραφος 1, η χρηματική αντιστάθμιση της Κοινότητος των Εννέα μειωμένη κατά τη διαφορά μεταξύ αφενός της κοινής ελάχιστης τιμής και αφετέρου της ελάχιστης τιμής που εφαρμόζεται στην Ελλάδα·
ότι η εφαρμογή των προαναφερθέντων κριτηρίων οδηγεί στον καθορισμό της ελάχιστης τιμής και της χρηματικής αντισταθμίσεως που εφαρμόζονται στην Ελλάδα για τα πορτοκάλια, για την περίοδο από την 1η Ιανουαρίου έως την 15η Ιουλίου 1981, στα ακόλουθα επίπεδα·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Φρούτων και Λαχανικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Για την περίοδο από την 1η Ιανουαρίου έως την 15η Ιουλίου 1981, η ελάχιστη τιμή που εφαρμόζεται στην Ελλάδα καθορίζεται ως εξής:
α) για τα πορτοκάλια της ποικιλίας Biondo comune:
- 8,96 ΕΝΜ ανά 100 χιλιόγραμμα καθαρού βάρους για τα προϊόντα της κατηγορίας Ι,
- 7,36 ΕΝΜ ανά 100 χιλιόγραμμα καθαρού βάρους για τα προϊόντα της κατηγορίας ΙΙ,
- 5,80 ΕΝΜ ανά 100 χιλιόγραμμα καθαρού βάρους για τα προϊόντα της κατηγορίας ΙΙΙ ή για ανάμικτα·
β) για την κατηγορία ΙΙΙ ή για ανάμικτα πορτοκάλια των ποικιλιών:
- Moro και Tarocco: 11,43 ΕΝΜ ανά 100 χιλιόγραμμα καθαρού βάρους,
- Sanguinnello: 10,60 ΕΝΜ ανά 100 χιλιόγραμμα καθαρού βάρους,
- Sanguigno: 8,97 ΕΝΜ ανά 100 χιλιόγραμμα καθαρού βάρους.
2. Η ελάχιστη αυτή τιμή καθορίζεται για ένα εμπόρευμα στη θύρα των κέντρων συσκευασίας των παραγωγών.
Άρθρο 2
Για την περίοδο από την 1η Ιανουαρίου έως 15η Ιουλίου 1981, το ποσό της χρηματικής αντισταθμίσεως που εφαρμόζεται στην Ελλάδα καθορίζεται ως εξής:
α) για τα πορτοκάλια της ποικιλίας Biondo comune:
- 5,37 ΕΝΜ ανά 100 χιλιόγραμμα καθαρού βάρους για τα προϊόντα της κατηγορίας Ι,
- 3,77 ΕΝΜ ανά 100 χιλιόγραμμα καθαρού b\qour για τα προϊόντα της κατηγορίας ΙΙ,
- 2,21 ΕΝΜ ανά 100 χιλιόγραμμα καθαρού βάρους για τα προϊόντα της κατηγορίας ΙΙΙ ή για ανάμικτα·
β) για την κατηγορία ΙΙΙ ή για ανάμικτα των ποικιλιών:
- Moro και Tarocco: 7,84 ΕΝΜ ανά 100 χιλιόγραμμα καθαρού βάρους,
- Sanguinnello: 7,01 ΕΝΜ ανά 100 χιλιόγραμμα καθαρού βάρους,
- Sanguigno: 5,38 ΕΝΜ ανά 100 χιλιόγραμμα καθαρού βάρους.
Άρθρο 3
Ο παρών κανονισμός αρχίζει να ισχύει την 1η Ιανουαρίου 1981.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Έγινε στις Βρυξέλλες, την 1η Ιανουαρίου 1981.

Labels: 2
18
17